CELEX: 32015R2294
Language: lt
Date: 2015-12-09 00:00:00
Title: 2015 m. gruodžio 9 d. Komisijos reglamentas (ES) 2015/2294, kuriuo iš dalies keičiamos Europos Parlamento ir Tarybos reglamento (EB) Nr. 1831/2003 nuostatos dėl naujos pašarų priedų funkcinės grupės nustatymo (Tekstas svarbus EEE)

10.12.2015   
            
            
               LT
            
            
               Europos Sąjungos oficialusis leidinys
            
            
               L 324/3
            
         KOMISIJOS REGLAMENTAS (ES) 2015/2294
   2015 m. gruodžio 9 d.
   kuriuo iš dalies keičiamos Europos Parlamento ir Tarybos reglamento (EB) Nr. 1831/2003 nuostatos dėl naujos pašarų priedų funkcinės grupės nustatymo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 6 straipsnio 3 dalį,
   kadangi:
   
               (1)
            
            
               Reglamentu (EB) Nr. 1831/2003 nustatyta, kad pašarų priedai, atsižvelgiant į jų funkcijas ir savybes, priskiriami kategorijoms ir šių kategorijų funkcinėms grupėms;
            
         
               (2)
            
            
               dėl technologijų ir mokslo plėtros kai kurie pašarų priedai gali pagerinti pašarų higienines savybes, visų pirma tuo, kad mažina specifinę mikrobiologinę taršą ir taip švelnina galimą neigiamą mikroorganizmų poveikį gyvūnų sveikatai;
            
         
               (3)
            
            
               veiklos vykdytojai turi ne tik visoje maisto grandinėje taikyti higienos reikalavimus ir vadovautis gerosios patirties pavyzdžiais, bet ir konkrečiais atvejais tam, kad papildomai užtikrinę gyvūnų ir visuomenės sveikatos apsaugą pagerintų gyvūnų pašarų kokybę, panaudoti higieninių sąlygų stipriklius. Kadangi tokių pašarų priedų negalima priskirti jokiai Reglamente (EB) Nr. 1831/2003 numatytai funkcinei grupei, būtina į technologinių priedų kategoriją įtraukti naują funkcinę grupę;
            
         
               (4)
            
            
               todėl Reglamentas (EB) Nr. 1831/2003 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1831/2003 I priedo 1 punktas papildomas šiuo n papunkčiu:
   
      „n)   higieninių savybių stiprikliai: medžiagos arba, jei taikoma, mikroorganizmai, kurie mažina specifinę mikrobiologinę taršą ir taip daro teigiamą poveikį pašarų higieninėms savybėms.“
   
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.